Tárgy: Döntés Fesztiválbérlet és kitűnő tanulók részére fürdőbelépő biztosításáról

Mellékletek: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025.05. 22-i RENDES ÜLÉSÉRE**

**9.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2025.05.22-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 51/2024. (IV. 18.)  67/2024. (V. 24.)  87/2024. (VII.02.) |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2025. május 22. napján tartandó rendes képviselő-testületi ülésére**

**ELŐTERJESZTÉS CÍME: Döntés Fesztiválbérlet és kitűnő tanulók részére fürdőbelépő biztosításáról**

**ELŐTERJESZTŐ: Baksai Endre Tamás polgármester**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A 2023. évben a 200 éves Jubileumi Harkányi Fürdőfesztivál alkalmából a harkányi állandó lakcímmel rendelkező, 4. életévét betöltő személyek részére ingyenes fesztiválbérletet biztosított az Önkormányzat és a HGYF Zrt.. Ez biztosításra került a 2024. évben is a HGYF Zrt. által tartott rendezvényeken, de az Önkormányzat a HGYF Zrt. által tartott Fürdőfesztiválon ezt a lehetőséget fent kívánja tartani a 2025. évben is annak érdekében, hogy az állandó harkányi lakcímmel rendelkező személyek részére az ingyenes belépés biztosítva legyen.

Évek óta hagyomány továbbá ingyenes strandbelépő biztosítása a Kitaibel Pál Általános Iskola kitűnő tanulóinak, valamint a harkányi állandó lakcímmel rendelkező, nappali tagozatos, kitűnő bizonyítványt szerzett általános iskolai, középfokú oktatásban, illetve más általános iskolában tanuló diákok részére .

Az ingyenes belépés vonatkozásában a hatályos adójogi szabályoknak megfelelően az adózási kötelezettségek teljesítésre kerülnek.

Fentiekre tekintettel tisztelettel kérem a képviselő-testületet, hogy az előterjesztést megtárgyalni és a lenti határozati javaslatokat elfogadni szíveskedjenek.

**Határozati javaslat:**

*Döntés ingyenes fesztiválbérlet biztosításáról*

1.) Harkány Város Önkormányzatának képviselő-testülete úgy határoz, hogy a Harkányi Fürdőfesztivál (2025. augusztus 20 -24.) alkalmából 2025. augusztus 01. napjáig, harkányi állandó lakcímmel rendelkező személyek, vagy Harkányban igazoltan nevelőszülőnél elhelyezett gyermekek részére ingyenes fesztiválbérletet biztosít.

2.) A képviselő-testület felkéri a Harkányi Gyógyfürdő Zrt. igazgatóságát, hogy a fesztiválbérletek előkészítésével és kiosztásával kapcsolatos feladatok ellátásáról gondoskodjon.

Határidő: értelem szerint

Felelős: HGYF Zrt. igazgatóság

**Határozati javaslat:**

*Döntés ingyenes strandbelépő biztosításáról a kitűnő tanulók részére*

1.) Harkány Város Önkormányzat Képviselő-testülete a harkányi Kitaibel Pál Általános Iskola 2024/25-es tanévben kitűnő bizonyítványt szerzett tanulói részére fényképes, 1 főre szóló ingyenes strandbelépőt biztosít az idei nyári szezonra.

2.) Az előző pontban írt ingyenes strandbelépőt a harkányi állandó lakcímmel rendelkező, nappali tagozatos, 2024/25-es tanévben kitűnő bizonyítványt szerzett általános iskolai, középfokú oktatásban, illetve más általános iskolában tanuló diákok részére is biztosítja.

3.) A fényképes strandbelépőt a Kitaibel Pál Általános Iskola tanulói az évzárón, a többi érintett diák a Harkányi Gyógyfürdő Zrt. marketinges munkatársánál személyesen, bizonyítványa és lakcímkártyája bemutatásával igényelheti, ill. veheti át.

4.) A képviselő-testülete felkéri a Harkányi Gyógyfürdő Zrt. igazgatóságát, hogy az ingyenes strandbelépő előkészítésével és kiadásával, valamint a szükséges tájékoztatás megadásával kapcsolatos feladatokat ellássa.

Határidő: azonnal

Felelős: Polgármester, HGYF Zrt. igazgatóság

Harkány, 2025. 05. 15.

Baksai Endre Tamás

polgármester