Tárgy: Civil szervezetek beszámolói a 2024. évi támogatások felhasználásáról

Melléklet: Civil szervezetek szöveges beszámolói



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**6.) Napirendi pont**

|  |  |
| --- | --- |
| ELŐTERJESZTŐ: | Váradiné Kiskovács Enikő  pénzügyi osztályvezető |
| AZ ELŐTERJESZTÉST KÉSZÍTETTE: | Váradiné Kiskovács Enikő  pénzügyi osztályvezető |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet |  |
| MEGTÁRGYALTA: | 2025.május 22-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2. oldal előterjesztés  beszámolók |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME:** **Civil szervezetek beszámolói a 2024. évi támogatások felhasználásáról**

**ELŐTERJESZTŐ: Váradiné Kiskovács Enikő pénzügyi osztályvezető**

**ELŐTERJESZTÉST KÉSZÍTETTE: Váradiné Kiskovács Enikő pénzügyi osztályvezető**

**Mellékletek:** Civil szervezetek szöveges beszámolói

Tisztelt Képviselő-testület!

Harkány Város Önkormányzat ***2024. évi költségvetése terhére céljellegű támogatásként különböző civil szervezetek részére mindösszesen 19.578.000.- Ft működési célú támogatási keretet biztosított***. A megkötött támogatási megállapodások alapján működési célra összesen 4 civil szervezet kapott támogatást.

A pénzügyi osztály ellenőrzés végett minden kiadási tételhez megkapta a pénzügyi teljesítését igazoló pénztárbizonylatot, bankkivonattal, illetve banknaplót, pénztárnaplót, az elszámolás minden esetben elfogadható. Az elszámolásokból látható, hogy minden szervezet felhasználta a támogatás teljes összegét.

* A **Harkányi Diáksport Egyesület** a 2024-es évben 1.500.000.- Ft támogatásban részesült, mely összeget sportszer vásárlására, működési költségekre, irodai és egyéb könyvelői költségekre, sportorvosi szolgáltatási díjra, kiadvány díjára, utazási, nevezési díjakra, tagdíjakra, bérleti díjakra költötték.
* A **Harkányfürdő Sportegyesület** 13.450.000.- Ft támogatást kapott az önkormányzattól a 2024-es évben működési céllal, mely összeggel teljes mértékben elszámolt. Külön számlákkal kerültek elszámolásra a nemzetközi versenyek megrendezésének támogatásai: JOOLA asztalitenisz versenyre kapott 750.000.- Ft, a Harkány Sprint megrendezésre kapott 450.000.- Ft. A számlák és az elszámolási bizonylatok csatolásra kerültek.
* A **Kanizsai Dorottya Fúvózenekari Egyesület** a 2024-es évben 900.000 Ft támogatásban részesült. Az Egyesület is benyújtotta a beszámolóját és a kiadásokat igazoló bizonylatokat. A kapott támogatást közjegyzői díjra, működési költségekre, karnagyi díjra, személyszállításra költötték.
* **A Harkányi Kulturális és Művészeti Egyesület** a 2024. évben 2.528.000.- Ft támogatásban részesült. Az Egyesület támogatási szerződése szerint az elszámolás határideje 2025. június 30. napja. Az Egyesület a támogatási összeget a 2024. évi működési kiadások mellett a 2025. első félévi működési kiadásokra is felhasználja.

A támogatások felhasználását a Harkányi Polgármesteri Hivatal pénzügyi osztálya a benyújtott számlák alapján ellenőrizte.

Átadott és elszámolt támogatási összegek:

Megnevezés átadott támogatás elszámolt támogatás

1. Harkányfürdő Sportegyesület 14.650.000,- Ft 14.650.000,- Ft
2. Harkányi Diáksport Egyesület 1.500.000,- Ft 1.500.000,- Ft
3. Kanizsai Dorottya Fúvózenekari Egyesület 900.000,- Ft 900.000,- Ft

**Összesen: 17.050.000.- Ft 17.050.000.- Ft**

A fenti előterjesztés alapján kérem a T. Képviselő-testületet, hogy az alábbiakban felsorolt civil szervezetek beszámolóiról szervezetenként önállóan meghozott határozatokkal dönteni szíveskedjenek!

**Határozati javaslat**

*A …………….. Egyesület 2024. évi beszámolójának elfogadásáról*

Harkány Város Önkormányzat Képviselő-testülete a ……………egyesület 2024. évi támogatásáról szóló beszámolóját áttekintette, és a szervezet 2024….. évi támogatás felhasználásáról szóló beszámolóját az előterjesztés szerinti tartalommal elfogadja.

Határidő: azonnal

Felelős : pénzügyi osztályvezető

Érintett évek az egyes szervezetek esetében:

Harkányfürdő Sportegyesület (érintett év: 2024.)

Harkányi Diáksport Egyesület (érintett év: 2024.)

Kanizsai Dorottya Fúvózenekari Egyesület (érintett év: 2024.)

Harkány, 2025. 04. 30.

Váradiné Kiskovács Enikő s.k.

pénzügyi oszt.vez.