Tárgy: Harkány Város Önkormányzat 2024. évi gazdálkodásáról szóló beszámoló elfogadása

Melléklet: rendelet módosítás tervezet, táblázatok



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. május 22.-i Rendes ÜLÉSÉRE**

**8.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás, polgármester  Bacsáné Dr. Kajdity Petra, jegyző  Váradiné Kiskovács Enikő  pénzügyi osztályvezető |
| AZ ELŐTERJESZTÉST KÉSZÍTETTE: | Váradiné Kiskovács Enikő  pénzügyi osztályvezető |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalják a 2025.05.22-i üléseiken |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 9 oldal előterjesztés  rendelet tervezet  táblák |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2025. május 22. napján tartandó rendes képviselő-testületi ülésére**

**ELŐTERJESZTÉS CÍME: Harkány Város Önkormányzat 2024. évi gazdálkodásáról szóló beszámoló elfogadása**

**ELŐTERJESZTŐ: Baksai Endre Tamás polgármester, Bacsáné dr. Kajdity Oetra jegyző, Váradiné Kiskovács Enikő pénzügyi osztályvezető**

**ELŐTERJESZTÉST KÉSZÍTETTE: Váradiné Kiskovács Enikő pénzügyi osztályvezető**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 63. alcím 91. § (1)-(2) bekezdésében foglaltak szerint a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást kell készíteni.

A zárszámadás során valamennyi bevételről és kiadásról el kell számolni.

1. **Az önkormányzat feladatellátás általános értékelése:**

A képviselő- testület az önkormányzat 2024. évi költségvetését az 1/2024. (II.15.) számú rendeletével 2.458.171.186,- Ft főösszeggel alkotta meg, amelyet év végéig a módosításokkal 2.807.000.151,- Ft-ra változtatta (2024. május, szeptember, december és utoljára az előző napirendi pont keretében).

Harkány Város Önkormányzata az önkormányzati törvényben előírt kötelező feladatait a kedvezőtlen gazdasági folyamatok hatásai ellenére 2024. évben is el tudta látni, az intézmények és a hivatal működését biztosítani tudta. Ezen felül az önként vállat feladatok finanszírozása is megoldott volt.

1. **Bevételi források és azok teljesítése**

Az önkormányzat összevont bevételi főösszege 2.726.704.778,- Ft összegben realizálódott.

**A bevétel két nagy csoportból tevődik össze: költségvetési bevételekből és finanszírozási bevételekből.**

Költségvetési bevétel 1.532.183.247 forinttal, míg a finanszírozási bevétel 1.194.521.531 forinttal teljesült.

**II.1. A „működési célú támogatások ÁH-on belülről**” 647.062.851,- Ft összegben teljesült. Ezen belül a legnagyobb tétel az önkormányzatok működési támogatása címen juttatott 641.769.607,- Ft összeg, mely egyrészt a nettó-finanszírozási rendszeren keresztül épül be költségvetésünkbe, melynek nagyságát a mindenkori költségvetési törvény szabályozza, alapvetően mutatószám felmérés alapján, másrészt az előző évi elszámolás összegéből áll.

II.1.1. Az „**önkormányzatok működési támogatása**” részleteiben:

- A helyi önkormányzatok működésének általános támogatása 222.260.495,- Ft összegben realizálódott. Itt jelenik meg az önkormányzati hivatal működésének támogatása, a településüzemeltetéshez kapcsolódó támogatás, az egyéb önkormányzati feladatok támogatása, valamint az üdülőhelyi feladatok támogatása.

- A települési önkormányzatok egyes köznevelési feladatainak támogatás 214.327.326,- Ft-ban teljesült. Ezen a soron jelenik meg az óvoda működésére kapott támogatás, valamint az óvodapedagógusok és azok munkáját segítők bér és járulék támogatása.

- A települési önkormányzatok szociális és gyermekjóléti feladatainak támogatása jogcímen 180.313.096,- Ft támogatásban részesült az önkormányzat, mely tartalmazza a szociális étkezés, a gyermekek napközben ellátása, valamint a gyermekétkeztetés támogatását.

- A települési önkormányzatok kulturális feladatainak támogatása 20.896.792,- Ft-ban teljesült, mely a nyilvános könyvtári és közművelődési feladatok ellátásához társul.

- A helyi önkormányzatok kiegészítő támogatása 2.715.027 Ft összegben teljesült, mely összeg a tavalyi benyújtott Önkormányzatok Rendkívüli Települési Támogatása címen kapott támogatása.

- Az elszámolásból származó bevétele összege 1.256.871,- Ft, mely összeg a 2023. évi beszámoló 11. űrlapján kimutatott Önkormányzatot megillető támogatás.

II.1.2. Az „**egyéb működési célú támogatásokból**” 5.293.244,- Ft bevétel keletkezett az alábbiak szerint:  
 - mezőőri támogatás: 1.350.000,- Ft  
 - nyári diákmunkára támogatás: 1.067.200,- Ft  
 - Nemzeti Választási irodától kapott összeg: 2.876.044,- Ft.

**II.2. A „Felhalmozási célú támogatás ÁH-on belülről”** sor teljesítése összegszerűen 78.327.481,- Ft, melyből

- Külterületi helyi közutak fejlesztése 9.296.947,- Ft,

- Harkányi csapadékvíz elvezetés rendszerének fejlesztése 69.030.534,- Ft,

**II.3 A „Közhatalmi bevételek**”, mely az önkormányzat saját bevételének legnagyobb eleme. A közhatalmi bevételek nagy részét a helyi adóbevételek adják, melynek szabályozása a képviselő-testület egyik alapjoga. A helyi adókról szóló 1990. évi C. törvény biztosítja az önkormányzatok adó-megállapítási jogát, amely alapján, szuverén módon dönthetnek arról, hogy a feladataik ellátásához szükséges anyagi erőforrásokat milyen jellegű és mértékű helyi adóval teremtik meg, a helyi sajátosságok és az adóalanyok teherviselő képességének és a törvényben meghatározott felső határok figyelembevétele mellett.

A 529.941.133,- Ft módosított előirányzathoz képest a 2024. évi közhatalmi bevételekből befolyó összege 466.651.350, - Ft volt, ami 88,1 %-os teljesülésnek felel meg.

**Az önkormányzat helyi adó bevételeinek előirányzata és teljesítése a 2024. évben**

|  |  |  |  |  |
| --- | --- | --- | --- | --- |
| Adónem | 2024.évi eredeti előirányzat | 2024.évi módosított előirányzat | Teljesítés | Teljesítés %-a a költségvetési módosított ei-hoz |
| Építményadó | 150.000.000 | 166.770.908 | 153.693.602 | 98,16% |
| Telekadó | 25.000.000 | 25.662.372 | 25.662.372 | 100% |
| Iparűzési adó | 200.000.000 | 247.044.849 | 196.827.167 | 79,67% |
| Idegenforgalmi adó | 100.000.000 | 90.446.662 | 90.446.662 | 100% |
| Jövedelem adók | **-** | 16.342 | 21.547 | 100% |
| **Helyi adó összesen** | **475.000.000** | **529.941.133** | **466.651.350** | **88,1%** |

A 2024. évben az adóbevételek előirányzatát módosításkor már szinte a helyesbített előíráshoz igazítottuk, tekintettel arra, hogy javult a fizetési morál, valamint a végrehajtási cselekmények indítása is eredményes volt. Városunkban a vállalkozások összességében évről évre jobban teljesítenek, a korábbi évek gazdasági visszaesése, valamint a jelenlegi gazdasági helyzet ellenére is stabilitást jelentenek a közhatalmi bevételek terv szerinti teljesítésében az általuk befizetett adóforintok.

Összességében minden adónem tekintetében elmondható, hogy mind a magánszemélyek, mind a vállalkozások fizetési hajlandósága pozitív irányba mozdult el az elmúlt években.

**II.4. A „Működési bevételek**” esetében összegszerűen 247.932.543,- Ft bevétel származott. A teljesült összegből:

- a készlet értékesítése 4.919.765,- Ft,

- a szolgáltatások ellenértéke jogcímen a teljesítés 163.260.116,- Ft, ezen a soron jelenik meg a parkoló, a piac, a közterület használatból és lakbérből befolyó bevétel, valamint a haszonbérleti szerződésekből származó bevételek

- a közvetített szolgáltatásokon a bevétel 14.223.619,- Ft-ban teljesült, mely a továbbszámlázott bérleti- és közüzemi díjakból áll,

- az ellátási díjak 22.637.950,- Ft-ban teljesültek, ami szinte teljes egészében a szociális étkeztetés térítési díjából befolyt összeg,

- a kamat bevételeink és pénzügyi bevételek 19.525,- Ft-ban teljesültek,

- egyéb pénzügyi műveletek bevételein 441.370,- Ft teljesült,

- a biztosító általi kártérítés összege 207.552,- Ft volt,

- az egyéb működési bevételeknél a teljesítés 650.021,- Ft

- az általános forgalmi adó a fent felsorolt bevételekhez kapcsolódik, összegszerűen 41.572.625,- Ft.

**II.5. A „Felhalmozási bevételek**” összegszerűen 65.528.440,- Ft-ban teljesült melyből 62.535.313 Ft ingatlan értékesítésből, 2.993.126 Ft tárgyi értékesítéséhez kapcsolódó bevétel.

**II.6. A „Működési célú átvett pénzeszköz**” esetében a teljesítés összegszerűen 8.662.452,- Ft melyből 8.647.452,- Ft a Magyar Kézilabda szövetség által kiírt közüzemi pályázaton nyert támogatás összege.

**II.7. A „Felhalmozási célú átvett pénzeszköz**” teljesülése 420.517 Ft, mely soron, a Ságvári telepen élők szennyvíz közműfejlesztési hozzájárulásként megfizetett díjai jelennek meg.

**II.8.** A bevételek másik csoportja a **finanszírozási bevétel**, melynek teljesülése összegszerűen 1.194.521.531,- Ft. Itt jelenik meg a 2024. évi állami támogatás előlege, valamint a legnagyobb arányban az előző évi pénzmaradvány összege.

1. **Költségvetési kiadások teljesítése:**

Az önkormányzat összevont kiadási főösszege 2.583.719.501,- Ft összegben realizálódott.

A kiadások alapstruktúrája – ahogy a bevételi oldalé is – két fő csoportból tevődik össze: költségvetési kiadásokból és finanszírozási kiadásokból.

**III.1. A költségvetési kiadásoknak** 7 kiadási csoportja van, ezek: a személyi kiadások, a munkaadót terhelő járulékok és szociális hozzájárulási adó, a dologi kiadások, az ellátottak pénzbeli juttatásai, az egyéb működési kiadások, beruházások, felújítások.

2024 évben a költségvetési kiadások az összkiadások 85,63 %-át tették ki, összesen 2.212.403.453,- Forintot.

A **Harkányi Polgármesteri Hivatal** kiadásai összegszerűen 209.937.965,- Ft. Az összes kiadásból:

* személyi jellegű kifizetések és az ehhez kapcsolódó járulékok összesen 175.430.589,- Ft
* a dologi kiadások soron összesen 29.020.743,- Ft teljesült, melyek a feladatellátáshoz szükséges napi kiadásokat jelentették.
* Beruházásra és felújításra a hivatal 5.486.633,- forintot fordított. Többségében informatikai és infokommunikációs eszközök lettek beszerezve, szervercsere is történt, valamint néhány irodai berendezés cseréje és beszerzése valósult meg.

A hivatal bevételeit és kiadásait a 5. melléklet részletezi.

A **Kiss József Könyvtár, Művelődési Ház és Sportcsarnok** kiadásai 167.304.929 forinttal teljesültek.

* személyi juttatások és járulékaik 67.915.142,- Ft volt.
* A dologi kiadások 85.942.477 forinttal teljesültek.
* Fejlesztésre az intézmény 13.447.310 forintot fordított, melyet részben könyvbeszerzésre, 2 darab számítógép beszerzésre, tűzoltó készülék beszerzésére költött. Tavalyi évben a nagyterem teljes padlóburkolatának cseréje megtörtént.

A művelődési ház kiadásait és bevételeit az 6. sz. melléklet részletezi.

**Harkány Város Önkormányzata és szakfeladatainak** teljesítése 2.206.476.607,- Ft, melyből az intézmény finanszírozás 348.542.320,- Ft.

***Személyi jellegű kiadások*** és a hozzájuk kapcsolódó járulékok 120.093.337 forinttal teljesültek.

***Dologi kiadások*** 315.739.559,- Ft-ban teljesültek. Részleteiben:

- *készletbeszerzésre* 13.444.716,- Ft lett felhasználva;

*- kommunikációs szolgáltatásokra* 4.668.264,- Ft;

*- közüzemi díjakra* 56.526.312,- Ft;

- *vásárolt élelmezés* tekintetében 52.843.357,- Ft volt a teljesítés, mely az intézményi és szünidei gyermekétkeztetés kiadása;

*- bérleti díjak* tekintetében 16.559.093,- Ft volt a teljesítés;

- *karbantartás, kisjavítási szolgáltatások* soron 15.023.696,- Ft a teljesítés, mely az önkormányzat tulajdonában lévő járművek, bérlakások, parkoló automaták, utak és egyéb eszközök javítási és karbantartási díjait foglalja magába;

- *közvetített szolgáltatások* soron 2.083.405,- Ft a teljesítés, mely a továbbszámlázott bérleti és közüzemi díjakat tartalmazza;

- *szakmai tevékenységet segítő szolgáltatások* összegszerűen 12.722.940,- Ft összegben teljesültek, ezen a soron jelennek meg a közbeszerzések kapcsán felmerülő szakértői díjak, a projektekhez kapcsolódó szakértői díjak, a beruházásokhoz-felújításokhoz kapcsolódó tervezői és műszaki ellenőri díjak, valamint a jogi tanácsadás díja.

- *egyéb szolgáltatások* tekintetében a teljesítés 55.711.242,- Ft volt. Ezen a soron jelennek meg a projektekhez tartozó szolgáltatási díjak, biztosítási díjak, a szemét szállítás díja, a növényvédelem, temetőüzemeltetés, a bankköltség és a városi programok, rendezvények költségei.

- kiküldetés, reklám és propaganda soron a teljesítés 4.346.918,- Ft. Ezen a soron jelenik meg a pályázatokhoz kapcsolódó kötelező nyilvánosság biztosítása, továbbá tartalmazza a tájékoztatók díjait is;

- *egyéb dologi kiadások* 6.199.688,- Ft összegben teljesültek, itt jelenik meg a cégautó adó, az igazgatási szolgáltatási díjak összege,

*- Az előzetesen felszámított és fizetendő általános forgalmi adó* soron a fent említett kiadások áfa összegei szerepelnek 75.609.928,- Ft értéken, melyből az előzetesen felszámított általános forgalmi adó 55.711.242,- Ft, a fizetendő adó 20.524.000 Ft,-

***Az ellátottak pénzbeli juttatásai*** soron a teljesítés 15.931.344,- Ft. Ezen a soron jelenik meg az időseknek adott utalvány összege, mely 5.600.000,- Ft volt, a gyerekeknek adott mikuláscsomag 1.249.606 forint, a tanévkezdési támogatás 5.448.000 forinttal, az önkormányzat saját hatáskörben nyújtott támogatása 775.000 forinttal, rendkívüli települési támogatás 1.000.000 forinttal, illetve 1.858.738 forint mely gyógyszertámogatásra, lakásfenntartási támogatásra, szülési támogatásra, gyerekvédelmi támogatásra, temetéshez nyújtott támogatásra illetve települési támogatásra lett kifizetve.

***Az egyéb működési kiadások előirányzata*** összegszerűen 655.417.240,- Ft. Ezeken a sorokon jelenik meg a HVG Kft. -nek, civil szervezeteknek átadott pénzeszköz, a Harkányi Körzeti Óvodai Társulás működésére átadott pénzeszköz, valamint a társulás által fenntartott Harkányi Óvoda, Mini bölcsőde és Konyha részére nyújtott állami támogatás és önkormányzati hozzájárulás átadott pénzeszközei.

Az átadott pénzeszközök részletezését a 26. melléklet tartalmazza.

***A beruházások teljesítése*** 383.782.130 forinttal valósult meg összességében a pályázatokhoz kapcsolódó és a saját beruházások kiadásai.

- Immateriális javak beszerzése rovaton 750.000 forint kiadás teljesült, mely a településkép rendeletéhez, illetve a településrendszeri eszközhöz kapcsolódik.

- Ingatlanok beszerzése, létesítése soron 245.307.594 forint kiadás volt. Ezen a soron jelentek meg a következő kiadások: rózsa gyökeres dugvány beszerzése, napelemes rendszer kivitelezése a piacon és a sportcsarnoknál, az Élhető település pályázaton belül az Arborétumban kialakításra kerültek új sétányok, pihenőhelyek, játszótér, és futópálya, új járda létesítése, beton vízelvezető kiépítése, közvilágításhoz kapcsolódó acéloszlopok beszerzése, Dankó Pista utca aszfaltozása, járda, árok és a parkoló kialakítás, ipari park TR állomás vezeték kiépítése, járdák kialakítása, fekvőrendőr kihelyezése, szökőkutak működéséhez szükséges eszközök beszerzése, Sportcsarnoknál kültéri elemek beszerzése.

- Informatikai eszközök beszerzése rovaton 294.207 forint teljesült. Szünetmentes akkumulátor a termelői piac szerveréhez, Terehegyi faluház kamera szervere, kamera router beszerzés a Corvin utcai szelektív gyűjtőhöz.

- Egyéb tárgyi eszköz beszerzése soron 66.123.471 forint kiadás volt. Például: kukák beszerzése, parkoló automata grafikus kijelzője, az arborétum pályázathoz kapcsolódó eszközök beszerzése, Sportlétesítmények fejlesztése pályázathoz kapcsolódó eszközök, egészségházban információs táblák beszerzése, kültéri fitnesz eszközök beszerzése, közlekedési táblák kihelyezése, a piacon lévő WC érmés beléptető rendszere, Skoda Octavia beszerzése.

- Beruházási célú előzetesen felszámított általános forgalmi adó soron 71.306.858 forint.

**A felújítások teljesítése** 83.717.699 forinttal valósult meg összességében a pályázatokhoz kapcsolódó és a saját beruházások kiadásai.

* Ingatlanok felújítása soron 64.734.266 forint kiadás teljesült. Ezen a soron került könyvelésre a játszóterek felújítása, Sportcsarnoknál a gördeszka pálya, kosárlabda pálya kialakítása, pingpongasztal beszerzése, belterületi utak felújítása, Bölcsőde felújítása, Ságvári üdülőtelepi részleges útburkolat javítása, zártkerti utal felújítása, kegyeleti hűtőkamra vezérlő egységének felújítása, Xavin Hotel előtti közterület térkő burkolatának javítása.
* Egyéb tárgyi eszköz soron 2.010.606 forint kiadás teljesült. Az önkormányzati kisbusz, illetve az elektromos töltő felújítása lett ezen a soron lekönyvelve.
* Felújítási célú előzetesen felszámított általános forgalmi adó soron 16.972.827 forint kiadás realizálódott.

***Egyéb felhalmozási célú kiadások*** összegszerűen 260.479.250,- Ft, mely:

* a Harkányi Piaccsarnok épületének felújítására kapott támogatási összeg visszafizetését tartalmazza. Emlékeztetőül: változott a Magyar Államkincstár előlegfinanszírozási eljárása, nem a támogatási összeg elvesztéséről van szó.

**III.2. Finanszírozási kiadások** tekintetében a teljesítés 371.316.048,- Ft, mely tartalmazza

- 22.773.728,- Ft összegben a 2023. évi állami támogatás előlegének visszafizetését, valamint

- 348.542.320,- Ft összegben az intézményi finanszírozást.

**IV. Az önkormányzati vagyon 2024. évi alakulása**

Az önkormányzat összevont könyvviteli mérlegét a rendelet-tervezet 3. melléklete mutatja be. A vagyon alátámasztására szolgáló törvény által előírt analitikák, dokumentumok (a terjedelemre tekintettel) a hivatalban tekinthetők meg.

**Eszközök:**

Az önkormányzat 2024. december 31-i vagyonának állományi értékét és összetételét a rendelet 44. melléklete mutatja be.

Az önkormányzat mérleg főösszege 2024. év végén 13.343.195.051 forint volt, 4.1%-kal, azaz 570.054.605,- Ft-tal csökkent az előző évhez képest. Legnagyobb mértékben a pénzeszközeinkben változás a pályázati pénzek felhasználása miatt,

**A nemzeti vagyonba tartozó befektetett eszközök** közé tartoznak az immateriális javak, a tárgyi eszközök, a befektetett pénzügyi eszközök és a koncesszióba, vagyonkezelésbe adott eszközök. E vagyonelemek tekintetében összességében 0,38 %-os, összegszerűen 49.135.987,- Ft növekedés történt. Az aktiválások értéke meghaladta az éves értékcsökkenést.

**A nemzeti vagyonba tartozó forgóeszközök** értéke 2024. év végen 0 forint lett mert a Tourinform iroda átadásával megszűntek a készleteink.

**A pénzeszközök** mérlegértéke az előző évhez viszonyítva csökkent, összegszerűen 642.361.921,- Ft-tal, mely állomány év végén 193.296.263,- Ft volt. A csökkenés oka, hogy a pályázati pénzeket felhasználtuk.

**Követeléseink** az előző évhez viszonyítva összességében 10.258.837,- Ft összegben nőttek, melynek oka az év végén kiállított nagyobb összegű számlák a MOHU felé. (2025-ben folyt be ennek az értéke)

**Források:**

A forrásokon belül a **saját tőke** aránya, melynek 5.724.030.720,- Ft értéke a mérlegfőösszeg 42,9 %-át teszi ki. A saját tőke összességében 282.960.524,- Ft-tal csökkent, mely a mérleg szerinti eredmény csökkenéséből adódik.

A **kötelezettségek** állománya 72.746.818,- Ft összegben nőtt az előző évhez viszonyítva.

**V. Az önkormányzat pénzmaradványának alakulása:**

Az önkormányzat és intézményei pénzmaradványa 2024. év végével összesen 142.985.277,- Ft. A maradvány két részből áll össze: működési maradványából és fejlesztési maradványából. Működési maradvány 128.094.959,- Ft, fejlesztési pénzmaradvány 14.890.318,- Ft.

**VI. Vezetői nyilatkozatok a belső kontrollrendszerről**

A költségvetési szervek belső kontrollrendszeréről és belső ellenőrzéséről szóló A 370/2011. (XII. 31.) Korm. rendelet 11. §-a alapján:

*11. § (1) A költségvetési szerv vezetője köteles az 1. melléklet szerinti vezetői nyilatkozatban értékelni a költségvetési szerv belső kontrollrendszerének minőségét.*

*(2) A költségvetési szerv vezetője a nyilatkozatot az éves költségvetési beszámolóval együtt küldi meg az irányító szervnek. A fejezetet irányító szerv vezetője a tárgyévet követő év április 30-áig megküldi az államháztartásért felelős miniszternek az általa vezetett költségvetési szervre vonatkozó nyilatkozatot és az irányítása vagy felügyelete alá tartozó költségvetési szervekre vonatkozó nyilatkozatok másolatát. A nyilatkozat elektronikus aláírással ellátva elektronikusan is megküldhető.*

*(2a) A helyi önkormányzati költségvetési szerv vezetője a nyilatkozatot az éves költségvetési beszámolóval együtt küldi meg az irányító szerv vezetőjének. A vezetői nyilatkozatot a polgármester a zárszámadási rendelet tervezetével együtt terjeszti a képviselő-testület elé.*

*(3) Ha a megtett nyilatkozat és a zárszámadással kapcsolatosan elvégzett ellenőrzések eredménye között ellentmondás áll fenn, a költségvetési szerv vezetője az ellentmondás okairól – az ellenőrzési jelentés kézhezvételétől számított harminc napon belül – írásban beszámol az irányító szerv vezetőjének. Az irányító szerv vezetője – ha a beszámolást nem tartja elfogadhatónak – a költségvetési szerv vezetőjét intézkedési terv készítésére kötelezi.*

*(4) Ha a költségvetési szervnél év közben változás történik a szerv vezetője személyében, vagy a költségvetési szerv átalakul, megszűnik, a távozó vezető, illetve az átalakuló, megszűnő költségvetési szerv vezetője köteles az 1. mellékletet az addig eltelt időszak vonatkozásában kitölteni, és az új vezetőnek, illetve a jogutód költségvetési szerv vezetőjének átadni, aki azt saját nyilatkozatához mellékeli.*

Fentiekre tekintettel csatoljuk a belső kontrollrendszer működéséről szóló vezetői nyilatkozatokat a Harkányi Polgármesteri Hivatal vezetői, és a Kiss József Könyvtár, Művelődési Ház és Sportcsarnok vezetője vonatkozásában.

**VII. Összegzés:**

Az önkormányzat 2024. évi gazdálkodását összegezve megállapítható, hogy önkormányzatunk eleget tett a törvényben előírt kötelezettségeinek, a napi működés tekintetében nem ütköztünk akadályokba. Sikeresen és eredményesen gazdálkodtunk a rendelkezésre álló erőforrásokkal A megfontolt és folyamatosan kontroll alatt tartott költségvetés biztosította, hogy még ebben a bizonytalan gazdasági helyzetben is a 2025. évi költségvetésben biztosítva legyen a város és intézményrendszerének zavartalan működése.

**VIII. Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a képviselő-testületet tájékoztatni kell.

A Jat. 17. § (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálni, melyre tekintettel a rendelet várható következményeiről – az előzetes hatásvizsgálat tükrében – az alábbi tájékoztatást adom:

1. A rendelet valamennyi jelentősnek ítélt hatása, különösen:

a) A rendelet társadalmi, gazdasági és költségvetési hatása:

A rendeletnek társadalmi, gazdasági hatása nem ismert. A költségvetési hatása nincs, mert egy teljesítéssel lezárt időszakról ad beszámolót.

b) a rendelet környezeti és egészségügyi következményei: Nem határozhatók meg.

c) a rendeletnek adminisztratív terheket befolyásoló hatása: Nincs.

2. A jogszabály megalkotásának szükségessége, a jogalkotás várható következménye:

A rendelet elfogadásának hiányában mulasztásos jogszabálysértést követne el az önkormányzat.

3. A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

***Kérem a Képviselő-testületet az önkormányzat 2024. évi gazdálkodásáról szóló zárszámadási***

***rendelet elfogadására.***

Harkány, 2025. május 15.