í

Tárgy: Döntés a 2025. évi nyári és téli igazgatási szünet elrendeléséről

** E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**13.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 26/2025 (II. 13.) |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME: Döntés a 2025. évi nyári és téli igazgatási szünet elrendeléséről**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

I. Előzmények:

Az igazgatási szünetről szóló 2023. évi XXVI. törvény (a továbbiakban: Ig.szüntv.) alapján a Tisztelt Képviselő-testület 26/2025. (II. 13.) határozatával elrendelte Harkányi Polgármesteri Hivatalban a téli igazgatási szünetet a 2025. december 29. napjától 2026. január 1. napjáig tartó időszakra. Az igazgatási szünet tartama alatt az ügyfélfogadás a Hivatal minden egyes szervezeti egysége tekintetében szünetel azzal, hogy haláleset bejelentése kapcsán az anyakönyvvezető elérhetősége biztosítva lesz. Az erről szóló határozat a helyben szokásos módon közzétételre került.

II. A közszolgálati tisztviselőkről szóló 2011. évi CXCIX. törvény (a továbbiakban: Kttv.) alapján elrendelhető igazgatási szünet

A Kttv. 232. § (3) bekezdése alapján: *„A képviselő-testület, valamint a 2. §-ban felsorolt szervek vezetője – a Kormány ajánlásának figyelembevételével – a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”*

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése alapján:

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.*

*(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.*

*(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.”*

A Kttv. és a 30/2012. (III. 7.) Korm rendelet alapján így az igazgatási szünet az alábbi időszakokra rendelhető el:

Nyári: 2025. július 21. – 2025. augusztus 24. (24 munkanapot ölel fel)

Téli: 2025. december 22. – 2026. január 4. (5 munkanapot ölel fel, ebből három munkanapot lefed az Ig.szüntv. alapján már korábban elrendelt igazgatási szünet)

Fel kívánjuk azonban hívni a figyelmet arra a körülményre, hogy a Kttv. által elrendelhető igazgatási szünet nem azonos a jelen előterjesztés I. pontjában jelzett igazgatási szünettel, ugyanis az ügyintézési határidőkre ez nincs kihatással.

A Kttv. szerinti igazgatási szünet elrendelése esetén a személyes ügyfélfogadás korlátozására lenne lehetőség, hivatali kapun azonban az igazgatási szünet határideje alatt is intézhetőek lennének a beadványok.

Álláspontom szerint az öthetes nyári igazgatási szünetben a személyes ügyfélfogadás teljes korlátozása nagy kiesést okozna, de a hétfői egész napos (7.30.-12.00, 12:30 –16.00) ügyfélfogadás megtartása a jelzett nyári időszakban megoldást jelenthetne az ügyfélforgalom csökkentésére annak érdekében, hogy a szabadságok kiadhatóak legyenek.

A Harkányi Polgármesteri Hivatal Szervezeti és Működési Szabályzata 6.6. pontja szerint *„A jegyző kivételesen, és indokolt esetben a fentiektől eltérő munkarendet és vagy ügyfélfogadási rendet is megállapíthat a Hivatal egészére vagy az egyes szervezeti egységekre.”*

A Polgármesteri Hivatal szervezeti és működési szabályzatának vonatkozó rendelkezése értelmében az igazgatási szünet elrendelése esetén a jegyző dönthet az általánostól eltérő ügyfélfogadási rend megállapításáról. A nyári igazgatási szünet elrendelése esetén a dolgozók részére 10 nap szabadság kiadásának elrendelése történne meg akként, hogy a helyettesítés folyamatosan biztosítva legyen.

Fentieket figyelembe véve javasoljuk a nyári és a téli igazgatási szünet elrendelését az alábbi határozati javaslat elfogadásával:

Határozati javaslat

*Döntés a 2025. évi nyári-téli igazgatási szünet elrendeléséről*

Harkány Város Önkormányzatának Képviselő-testülete úgy dönt, hogy a közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése alapján nyári igazgatási szünetet rendel el a Harkányi Polgármesteri Hivatalban 2025. július 21-től 2025. augusztus 24-ig, és téli igazgatási szünetet rendel el a 2025. december 29. – 2026. január 1-ig tartó időszakot leszámítva 2025. december 22-től 2026. január 4-ig.

A Kttv. alapján elrendelt igazgatási szünet időtartama alatt a személyes ügyfélfogadás korlátozásra kerül akként, hogy a jegyző az általánostól eltérő ügyfélfogadási rendet rendel el heti egy nap személyes ügyfélfogadás (minden hét hétfő) kijelölésével, azzal, hogy a haláleset bejelentése kapcsán az anyakönyvvezető elérhetősége folyamatosan biztosítva lesz.

A Képviselő-testület felkéri a jegyzőt a határozat végrehajtásához szükséges intézkedések megtételére, a határozat közzétételére és a lakosság tájékoztatására.

Határidő: értelem szerint, tájékoztatás: azonnal

Felelős: jegyző

Harkány, 2025. 05. 15.

Bacsáné dr. Kajdity Petra

jegyző