Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**2.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 4 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2025. április 03. napján volt, amelyen az alábbi, **lejárt határidejű határozatok** születtek:

**45/2025.(IV.03.) sz. Önkormányzati hat.:**

*Döntés Gibicsár Gergő és Gibicsár-Vida Dorina piacot érintő megkeresése támogatásáról*

Harkány Város Önkormányzatának Képviselő-testülete Gibicsár Gergő és Gibicsár-Vida Dorina harkányi lakosoknak a piacon tervezett látványgrill és büfékocsi elhelyezésére irányuló megkeresését támogatja azzal, hogy a tevékenység megkezdéséhez szükséges hatósági engedélyek, igazolások beszerzése kérelmezők kötelessége, azokkal összefüggésben az önkormányzat kötelezettséget nem vállal.

Határidő: azonnal

Felelős: jegyző

*A vállalkozó részéről az engedélyek beszerzése még folyamatban van, a bérleti szerződés még nem került megkötésre.*

**49/2025.(IV.03.) sz. Önkormányzati hat.:**

*Az önkormányzat gyermekjóléti és gyermekvédelmi feladatainak 2024. évi ellátásáról szóló átfogó értékelés jóváhagyásáról*

Harkány Város Önkormányzatának Képviselő-testülete az önkormányzat gyermekjóléti és gyermekvédelmi feladatainak 2024. évi ellátásáról szóló átfogó értékelést az előterjesztés szerinti tartalommal elfogadja, az átfogó értékelést a gyámhatóságnak megküldi.

Határidő: 2025. május 31.

Felelős: jegyző

*A határozat a Baranya Vármegyei Kormányhivatal Hatósági Főosztály Szociális és Gyámügyi Osztály részére megküldésre került.*

**50/2025.(IV.03.) sz. Önkormányzati hat.:**

*A Villányi Szociális és Gyermekjóléti Szolgálat 2024. évi szakmai beszámolójának jóváhagyásáról*

Harkány Város Önkormányzatának Képviselő-testülete a Villányi Szociális és Gyermekjóléti Szolgálat 2024. évről szóló szakmai beszámolóját az előterjesztés szerinti tartalommal elfogadja.

Határidő: 2025. május 31.

Felelős: jegyző

*A határozat a Baranya Vármegyei Kormányhivatal Hatósági Főosztály Szociális és Gyámügyi Osztály részére megküldésre került.*

**51/2025.(IV.03.) sz. Önkormányzati hat.:**

*Döntés a „Harkányban élni Jó! -Esély Otthon, Harkányban” című pályázat keretében a 7815 Harkány, Zrínyi Miklós utca 1. A épület 1. és 2. valamint B épület 4. számú lakásra vonatkozó pályázati felhívás elfogadásáról*

Harkány Város Önkormányzatának Képviselő-testülete a „Harkányban élni Jó! -Esély Otthon, Harkányban” című pályázat keretében a Harkány, Zrínyi Miklós utca 1. szám alatti épületben található, 2025. június 1. napjától beköltözhető A épület 1. ajtó és A épület 2. ajtó, valamint a 2025. szeptember 5. napjától beköltözhető B épület 4. ajtó című lakások tekintetében két év határozott időre szóló lakhatási támogatás elnyerésére pályázatot hirdet. A pályázati felhívást és az annak mellékletét képező pályázati dokumentációt az előterjesztéssel megegyező tartalommal elfogadja és a [www.harkany.hu](http://www.harkany.hu) honlapon, valamint a polgármesteri hivatal hirdetőtábláján közzéteszi.

Határidő:

pályázat közzétételére: azonnal

pályázat benyújtásra: 2025. május 9. 12:00 óra,

pályázatok elbírálására: 2025. május 31.

Felelős: polgármester, jegyző

*A meghirdetett pályázati felhívásra összesen 6 db pályázat érkezett, a Jogi és Szociális Bizottság 2025. május 22. napján tartandó ülésén dönt a pályázatok elbírálásáról.*

**52/2025.(IV.03.) sz. Önkormányzati hat.:**

*Döntés a Kiss József Könyvtár, Művelődési Ház és Sportcsarnok alapító okiratának módosításáról*

Harkány Város Önkormányzatának Képviselő-testülete, mint a Kiss József Könyvtár, Művelődési Ház és Sportcsarnok megnevezésű költségvetési szerv irányító szerve az intézmény alapító okiratának módosításáról szóló előterjesztést megismerte és megtárgyalta és úgy döntött, hogy a költségvetési szerv alapító okiratának módosításáról szóló módosító okiratot, valamint a módosításokkal egységes szerkezetbe foglalt alapító okiratot az előterjesztés szerinti tartalommal jóváhagyja és a módosítást a törzskönyvi nyilvántartást vezető Magyar Államkincstárnál változás-bejelentési kérelem benyújtásával kéri a módosításról szóló döntés meghozatalától számított 15 napon belül a szükséges mellékletek csatolásával.

Határidő: azonnal, illetve a módosításról szóló döntés meghozatalától számított 15 napon belül

Felelős: Polgármester, jegyző

*A módosító okirat a Magyar Államkincstár részére beadásra került, a törzskönyvi nyilvántartási adatok módosítása átvezetésre került.*

**53/2025.(IV.03.) sz. Önkormányzati hat.:**

*Döntés az Önkormányzatok rendkívüli támogatására kiírt pályázathoz való igény benyújtásáról*

Harkány Város Önkormányzatának Képviselő- testülete az „Előterjesztés az Önkormányzatok rendkívüli támogatására kiírt pályázathoz való igény benyújtásáról” szóló előterjesztést megismerte, megtárgyalta és az alábbiak szerint határozott:

1. Harkány Város Önkormányzatának Képviselő Testülete a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. Önkormányzatok rendkívüli támogatása jogcím alapján igényelhető vissza nem térítendő támogatási igény benyújtását jóváhagyja.
2. A Képviselő- Testület felkéri Baksai Endre Tamás polgármestert, hogy a fentnevezett támogatási igény benyújtásáról intézkedjen.

Felelős: Baksai Endre Tamás

Határidő: értelem szerint

*A pályázat 2025. május 13. napján beadásra került.*

**55/2025.(IV.28.) sz. Önkormányzati hat.:**

*Döntés az MKSZ Országos Tornaterem Felújítási Program c. pályázat beadásáról*

Harkány Város Önkormányzatának képviselő-testülete a tárgyi előterjesztést megtárgyalta és jelen határozatával úgy dönt, hogy jóváhagyja *az MKSZ Országos Tornaterem Felújítási Program* elnevezésű pályázat beadását.

A képviselő-testület felkéri a polgármestert, hogy a pályázat további megvalósításához releváns nyilatkozatokat megtegye, és a szükséges dokumentumokat aláírja.

Határidő: azonnal

Felelős: polgármester, jegyző

*A pályázat 2025. április 30. napján beadásra került.*

**Beszámoló a két testületi ülés között eltelt időszakról:**

* A Görcsöny, belterület 250 hrsz-ú víziközmű ingatlan átruházása tekintetében a Magyar Állam, valamint a Baranya-Víz Víziközmű Zrt.-vel a megállapodás 2025.04.16. napján aláírásra került.
* A Harkány, Petőfi S. u. 44. sz. alatti ingatlan adásvételi szerződése a Magna Casa Kft.-vel 2025.04.28. napján aláírásra került. Az MNV Zrt. részére a szerződés megküldésre került az elővásárlási jog nyilatkozat tétel ügyében.

Kérem a T. Képviselő-testületet az alábbi határozati javaslat elfogadására!

**…./2025.(V.22.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2025. 05. 07.

Tisztelettel: Bacsáné Dr. Kajdity Petra s.k.

jegyző