**Határozati javaslat módosítása a „Tulajdonosi döntés a Harkányi Gyógyfürdő Zrt. 2024. évi beszámolójának elfogadása tárgyában” című előterjesztéshez**

**Tisztelt Képviselő-testület!**

A Fővárosi Ítélőtábla Gf.40022/2023/5. számú határozata taggyűlési határozat hatályon kívül helyezése tárgyában az alábbi iránymutató döntést hozta, mely miatt javasoljuk az előterjesztésben szereplő határozati javaslat kettébontását, és külön döntésként történő elfogadását. A döntés elvi tartalma:

*„Az ügyvezetői felmentvény megadása tárgyában azon a taggyűlésen kell határozni, amelyen a taggyűlés dönt a beszámoló elfogadásáról, de nem egy határozatban. A beszámoló elfogadásáról és az ügyvezetői felmentvény megadásáról szóló együttes szavazás és döntés sérti a tagoknak a legfőbb szerv döntéshozatalában való részvételi jogát, mert el vannak zárva annak lehetőségétől, hogy a két különböző tárgyban eltérő szavazatot adjanak le [2013. évi V. törvény (Ptk.) 3:35. §; 3:37. § (1) bekezdés; 3:110. § (1) bekezdés; 3:117. § (1) bekezdés].”*

**Harkány, 2025. 05. 20.**

**Tisztelettel:**

**Bacsáné dr. Kajdity Petra sk.**

**jegyző**

**Határozati javaslat:**

*A Harkányi Gyógyfürdő Zrt. 2024. évi gazdálkodásáról szóló beszámolójának elfogadásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. 2024. évi gazdálkodásáról szóló beszámolót áttekintette és azt az előterjesztéshez csatolt tartalommal elfogadja.

A Képviselő-testület felhatalmazza Hosszúné Dávid Éva Margit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Igazgatóság

Határidő:azonnal

**Határozati javaslat:**

*A Harkányi Gyógyfürdő Zrt. igazgatósági tagjai részére felmentvény megadásáról*

Harkány Város Önkormányzat Képviselő-testülete egyetért a 2024. évi üzleti évben kifejtett vezetési tevékenységgel, ennek megfelelően javasolja a Közgyűlésnek, hogy a 2024. év vonatkozásában a Polgári Törvénykönyvről szóló 2013. évi V. törvény 3:117. §-a szerinti felmentvényt a HGYF Zrt. Igazgatósága (Dr. Muity György igazgatóság elnöke, Herendi Ferenc igazgatóság tagja, Szilágyi Tibor igazgatósági tag) részére megadni szíveskedjen.

A Képviselő-testület felhatalmazza Hosszúné Dávid Éva Margit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Igazgatóság

Határidő:azonnal