Tárgy: Harkány Város Önkormányzat 2024. évi költségvetésének záró módosítása

Melléklet: rendelet tervezet, táblák



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**7.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás, polgármester  Bacsáné Dr. Kajdity Petra, jegyző  Váradiné Kiskovács Enikő pénzügyi oszt.vez. |
| AZ ELŐTERJESZTÉST KÉSZÍTETTE: | Váradiné Kiskovács Enikő pénzügyi oszt.vez |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalják a 2025.05.22-i üléseiken |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 3 oldal előterjesztés  rendelet tervezet, táblák |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME:** **Harkány Város Önkormányzat 2024. évi költségvetésének záró módosítása**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző, Váradiné Kiskovács Enikő pénzügyi osztályvezető**

**ELŐTERJESZTÉST KÉSZÍTETTE: Váradiné Kiskovács Enikő pénzügyi osztályvezető**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 34. § (1)-(4) bekezdésében foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (a továbbiakban: Ávr.) 42. §-a értelmében a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról (a saját hatáskörben végrehajtott előirányzat módosítások kivételével) a képviselő-testület az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

A záró módosítással Harkány Város Önkormányzatának összevont bevételi és kiadási előirányzata a 2.686.766.166 Ft-ról 2.807.000.151 Ft-ra módosul, az előző módosításhoz képest 120.233.985 Forinttal emelkedett.

* 1. **Bevételek módosulása**

**1.1.1. Működési célú állami támogatások** előirányzata **10.583.122 forinttal csökkent**, mely összeg magába foglalja az októberi normatív felmérés eredményéből adódó változás eredményét, a REKI pályázat elnyert összegéből adódó bevételt, a nyári diákmunkára kapott támogatás összegét.

**1.1.2. Felhalmozási célú állami támogatások** soron az előirányzat módosítás nem volt szükséges.

**1.1.3. Közhatalmi bevételek** előirányzatát **75.200.371 forinttal emeltük**, figyelembe véve a teljesítés összegét, illetve a következő évet érintő követelés összegét.

**1.1.4. Működési bevételek** soron **20.178.749** **forinttal emelkedett** az előirányzat. A következő rovatokat érinti a növekedés: készletértékesítésből származó bevétel, a szolgáltatások ellenértéke, illetve a kiszámlázott általános forgalmi adó sorokat. Teljesítés alapján, e rovatokon növekedés mutatkozott.

**1.1.5. Felhalmozási bevételek** soron is emelést hajtottunk végre **5.680.669 forinttal** mely az önkormányzat tulajdonában lévő ingatlan értékesítéséből és egyéb tárgyi eszköz értékesítéséből származó bevétel.

**1.1.6. Működési célú átvett pénzeszközök** soron **8.647.452 Forint** emelést hajtottunk végre. A Magyar Kézilabda Szövetség által kiírt pályázaton elnyert összeget tartalmazza a módosítás, mely támogatás összegét a Kiss József Könyvtár, Művelődési Ház és Sportcsarnok 2024. évi közüzemi díjak támogatására lehetett fordítani.

**1.1.7. Felhalmozási célú átvett pénzeszközök** soron **165.517 forint** növekedést irányoztunk elő. Ez az összeg a 2023.-ban felújított műfüves pályához kapcsolódik. Az önerő kifizetésre került, a kivitelezés olcsóbb lett, így részünkre ez az összeg a Magyar Labdarugó Szövetség által visszafizetésre került.

**1.1.8. Finanszírozási bevételek** rovaton 26.844.349 forint növekedést módosítottunk. Finanszírozási bevételként kell könyvelni az államháztaráson belüli megelőlegezéseket. Ez az összeg a 2025. évet érintő állami támogatás előlegét tartalmazza. Ez az összeget december hónapban ide utalja a Kincstár, amit a 2025. évi költségvetésben a K 914 es rovaton kiadás oldalon is szerepeltetnünk kellett.

**1.2 Kiadások módosulása**

**1.2.1.Személyi juttatások** soron összesen **8.125.834 forinttal** csökkentettük az előirányzatot. Teljesítési adatokhoz igazítottuk a csökkentést.

**1.2.2. Munkaadókat terhelő járulékok és szociális hozzájárulás** soron **3.110.636 forintos** emelést hajtottunk végre.

**1.2.3.Dologi kiadások** soron **73.680.021** forint emelést irányoztunk elő. Az eddigi teljesítések alapján javasoljuk a módosítást, illetve más rovatokon belüli átcsoportosítást végeztünk.

**1.2.4. Ellátottak pénzügyi juttatásai** rovaton **6.036.344 forint** előirányzat növekedést javaslunk a kifizetett ellátások teljesülése miatt.

**1.2.5. Egyéb működési célú kiadások** soron **31.841.776** forint növekedést hajtottunk végre. Az októberi normatív felmérésben történő igénylés hatására nőtt az állami támogatás az óvodai feladatokhoz kapcsolódóan, így az átadott pénzeszköz is nőtt, illetve az egyik pályázatnál visszafizetési kötelezettség jelentkezett.

**1.2.6. Beruházások** soron **19.099.847** forinttal csökkent az előirányzat. Ez a módosítás azért szükséges, mert a pályázathoz kapcsolódó felhalmozási kiadást másik rovaton kell szerepeltetni.

**1.2.7 Felújítások** rovaton **93.601.031** forinttal csökkentettük az előirányzatot. Itt is az előző pontban leírtak miatt történt változás.

**1.2.8. Egyéb Felhalmozási célú kiadások**: ezen a soron **121.022.766** forint emelést hajtottunk végre. Az előző pontokban említett csökkenést azért hajtottuk végre, mert ezen a rovaton kell szerepeltetni a felhalmozási kiadásokat.

**1.2.9. Finanszírozási kiadások** soron **5.369.154 forint** növekedés történt. Az intézményeknek átadott támogatás összegének tényleges teljesülése miatt vált szűkségessé az emelés.

**2. Összegzés**Jelen módosítás azon plusz bevételekhez és kiadásokhoz kapcsolódnak, melyek változtak az előző módosításhoz képest, illetve a 2024. évi beszámoló miatt volt szükséges végrehajtani.

**3. Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a képviselő-testületet tájékoztatni kell.

A Jat. 17. § (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálni, melyre tekintettel a rendelet várható következményeiről – az előzetes hatásvizsgálat tükrében – az alábbi tájékoztatást adom:

1. A rendelet valamennyi jelentősnek ítélt hatása, különösen:

a) A rendelet társadalmi, gazdasági és költségvetési hatása:

A rendeletnek társadalmi, gazdasági hatása nem ismert. A költségvetési hatás a mérlegfőösszeg

növekedése, mely a bevételi oldalon az állami támogatások és működési bevételek növekedés,

kiadási oldalon a feladattal terhelt bevételek megjelenítése.

b) a rendelet környezeti és egészségügyi következményei: Nem határozhatók meg.

c) a rendeletnek adminisztratív terheket befolyásoló hatása: Nincs.

2. A jogszabály megalkotásának szükségessége, a jogalkotás várható következménye:

A rendelet az 1. a) pontban foglaltakon felül a jogalkotásról szóló törvényben előírt kötelezettségnek tesz eleget, ennek hiányában mulasztásos jogszabálysértést követne el az önkormányzat.

3. A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

**Rendeletalkotási javaslat:**

Harkány Város Önkormányzatának Képviselő testülete a 2024. évi költségvetésének III. módosítását, az írásbeli előterjesztés, a Pénzügyi, Városfejlesztési, Kulturális és Idegenforgalmi Bizottság, valamint a Jogi és Szociális Bizottság véleményezése alapján elfogadja.

Harkány, 2025. 05. 08.

Váradiné Kiskovács Enikő

pénzügyi osztályvezető