**Tisztelt Képviselő-testület!**

A számvitelről szóló 2000. évi C. törvény 153. § (1) bekezdés alapján minden kettős könyvvitelt vezető, cégjegyzékbe bejegyzett vállalkozó köteles a jóváhagyásra jogosult testület által elfogadott éves beszámolót, egyszerűsített éves beszámolót az adott üzleti év mérlegfordulónapját követő ötödik hónap utolsó napjáig letétbe helyezni és közzétenni.

Tekintettel arra, hogy a vállalkozások többségénél az üzleti év mérlegfordulónapja általánosságban december 31., az általános közzétételi határidő a tárgyévet követő év május 31. napja, így a 2024-es üzleti év esetén 2025. május 31. napja a benyújtási határidő.

A HVG Kft. számviteli teendőit intéző cég könyvelője tévesen feltöltöttöte a képviselő-testületi ülésre beterjesztésre kerülő beszámoló anyagát az Igazságügyi Minisztérium által működtetett Céginformációs és az Elektronikus Cégeljárásban Közreműködő Szolgálat honlapján, a beszámolót elfogadó felügyelő-bizottsági határozat számát megjelölve. A könyvelői nyilatkozatot mellékelten csatoljuk.

A technikai menetrendje a hiba kijavításnak a következő lesz:

A beszámoló feltöltés során meg kell adni az elfogadó határozat számát. Mivel ez került tévesen rögzítésre, ezért a korábban feltöltött beszámolót passziváltatni fogja a könyvelő, és ugyanarra a beszámolási időszakra már a helyes képviselő-testületi határozat számmal fogja a beszámolót újra feltölteni. Egyéb adatokban nem fog módosulás történni, amennyiben a képviselő-testület változtatás nélkül fogadja el a beszámolót.

Fentiekre tekintettel tisztelettel kérem a képviselő-testületet, hogy a beszámoló elfogadása mellett, az alábbi határozati javaslatot is elfogadni szíveskedjen!

**Harkány, 2025. május 21.**

**Bacsáné dr. Kajdity Petra**

**jegyző**

**Határozati javaslat**

*a Harkányi Városgazdálkodási Kft. 2024. évi gazdálkodásáról szóló beszámolójának közzétételéről*

Harkány Város Önkormányzatának képviselő-testülete, mint alapító megállapítja, hogy

a Harkány Város Önkormányzat tulajdonában álló Harkányi Városgazdálkodási Kft. 2024. évi gazdálkodásáról szóló beszámoló még az alapítói döntés előtt tévesen feltöltésre került az Igazságügyi Minisztérium által működtetett Céginformációs és az Elektronikus Cégeljárásban Közreműködő Szolgálat honlapján.

A képviselő-testület felkéri az ügyvezetőt, hogy a beszámoló elfogadását követően haladéktalanul intézkedjen a beszámoló feltöltése érdekében a helyes képviselő-testületi határozat számát megjelölve.

**Felelős:** HVG Kft. ügyvezető

**Határidő:** azonnal