Tárgy: Helyi Értéktár Bizottság tagújítása és módosított SZMSZ-ének elfogadása

Melléklet: Szervezeti és Működési Szabályzat



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. május 22-i Rendes ÜLÉSÉRE**

**12.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2. oldal előterjesztés  Szervezeti és Működési Szabályzat |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2025. május 22. napján tartandó rendes képviselő-testületi ülésére**

**ELŐTERJESZTÉS CÍME: Helyi Értéktár Bizottság tagújítása és módosított SZMSZ-ének elfogadása**

**ELŐTERJESZTŐ: Albrecht Ferenc beruházási és üzemeltetési mérnök**

**ELŐTERJESZTÉST KÉSZÍTETTE: Albrecht Ferenc beruházási és üzemeltetési mérnök**

**Tisztelt Képviselő-testület!**

A Képviselő-testület a 108/2013.(VIII. 29.) sz. Önkormányzati határozatában úgy döntött, hogy a magyar nemzeti értékekről és a hungarikumokról szóló 2012. évi XXX. törvény 3. §-a alapján, az abban meghatározott célból és feladatok ellátására Harkányi Értéktár elnevezéssel települési értéktárat hoz létre.

Az akkori Képviselő-testület úgy döntött, hogy 3 főből álló Harkányi Értéktár Bizottságot hoz létre. Elnökének: Albrecht Ferenc akkori műszaki osztályvezetőt, tagjainak Urbán Józsefet és Dezső Lászlót választotta.

A Bizottság az alakuló ülésen rögzítette, hogy mely *helyi értékek felvételét javasolja az „induló” értéktárba*

1. **Az egészség és életmód területén,**
2. **Az épített környezet területén,**
3. **A kulturális örökség területén,**
4. **A természeti környezet területén,**
5. **A turizmus és vendéglátás területén.**

A Bizottság elhatározta, hogy feldolgozás után a helyi értéktárból a „**Harkányi gyógyvíz- és fürdőkultúrát”** javasolja a megyei, továbbá az országosértéktárba felvenni, valamint javasolja **hungarikummá** minősíteni. Ez meg is történt, ez az érték nemzeti értékként 2014-ben felkerült a Megyei Értéktár listájára Egészség és életmód kategóriában. Az alakuló ülésen a Bizottság rögzítette a szervezeti és működési körülményeket, azonban a Szervezeti és Működési Szabályzat később, 2015-ben került jóváhagyásra, csakúgy, mint a Bizottság tisztújítása, mely változatlan maradt. Az Értéktár Bizottság tagjainak megbízatása az akkori Képviselő-testület leköszönésekor automatikusan megszűnt, ezért most szükségessé vált a tagújítás és az SZMSZ módosítása. Az SZMSZ módosításokkal egységes szerkezetbe foglalt szövegezése az előterjesztés melléklete. Az új tagokra javaslatot szóban teszünk, de várjuk a Testület javaslatait is, majd döntését.

A 114/2013. (IV.16.) Kormányrendelet 3. §-a az alábbiak szerint állapítja meg az értéktár bizottságra vonatkozó szabályokat:

„3. § (1) Az értéktár bizottság működési szabályzatát a helyi önkormányzat képviselő-testülete határozza meg. Az értéktár bizottság

a) legalább három tagból áll;

b) munkájába bevonja az országos és területi közművelődési szakmai szolgáltatást biztosító szervezetet, továbbá az értékek gyűjtésével, megőrzésével, hasznosításával foglalkozó országosan és területi szinten működő szakmai és civil szervezeteket;

c) félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének.

(2) Az értéktár bizottság működéséhez és feladatainak ellátásához szükséges pénzügyi, tárgyi és ügyviteli feltételeket a helyi önkormányzat – az általa jóváhagyott éves munka- és pénzügyi tervre figyelemmel – maga biztosítja.”

Ezek alapján kérem a Tisztelt Képviselő-Testületet, hogy a Harkányi Értéktár Bizottság tagújítását megtárgyalni és elfogadni, valamint a módosított Szervezeti és Működési Szabályzatát elfogadni, szíveskedjen!

**Határozati javaslat**

*Döntés a Harkányi Értéktár Bizottság Szervezeti és Működési Szabályzatának módosításáról és tagújításáról*

1. A Képviselő-testület úgy dönt, hogy a Harkányi Értéktár Bizottság

elnökének: ……………………………………………………..

tagjainak: …………………………, …………………………… választja meg a Képviselő-Testület megbízatásának időtartamára.

1. A Képviselő-testület a települési értéktár működésével kapcsolatos eljárási szabályokra vonatkozóan az előterjesztés mellékletét képező módosított szervezeti és működési szabályzatot elfogadja, egyidejűleg felkéri a Polgármestert, hogy 30 napon belül írásban tájékoztassa a Baranya Vármegyei Közgyűlés Elnökét valamint a Hungarikum Bizottságot a Képviselő-testület döntéséről.

Határidő: azonnal

Felelős: polgármester, beruházási és üzemeltetési mérnök

Albrecht Ferenc

beruházási és üzemeltetési mérnök sk.