

Tárgy: Tulajdonosi döntés a Harkányi Gyógyfürdő Zrt. 2024. évi beszámolójának elfogadása tárgyában

Mellékletek: 2024. évi beszámoló és mellékletei

**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**3.) Napirendi pont**

|  |  |
| --- | --- |
| ELŐTERJESZTŐ: | Szilágyi Tibor  igazgatósági tag |
| AZ ELŐTERJESZTÉST KÉSZÍTETTE: | Szilágyi Tibor  igazgatósági tag |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2025.05.22-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | 1 db határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  2024. évi beszámoló, mellékletek |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME:** **Döntés a Harkányi Gyógyfürdő Zrt. 2024. évi beszámolójának kérdésében**

**ELŐTERJESZTŐ: Szilágyi Tibor igazgatóság tag**

**ELŐTERJESZTÉST KÉSZÍTETTE: Szilágyi Tibor igazgatóság tag**

**Tisztelt Képviselő-testület!**

Harkány Város Önkormányzata 99,94%-os arányban tulajdonosa a Harkányi Gyógyfürdő Zrt-nek (továbbiakban: HGYF Zrt.). Fontos, hogy az önkormányzat a felelősségteljes tulajdonosi joggyakorlás és a társaság működésének figyelemmel kísérése érdekében a tulajdonában lévő gazdasági társaságok beszámolóit és üzleti terveit megismerhesse, azt megtárgyalhassa. Ennek jelentőségére az Állami Számvevőszék több megjelent tanulmányában is rámutatott.

A HGYF Zrt. vezetősége elkészítette a Társaság 2024. évi beszámolóját, amelyet a társaság Felügyelő Bizottsága a képviselő-testület ülését megelőzően tárgyal. A beszámoló anyagát az előterjesztéshez csatoltuk. A beszámoló írásos dokumentációjához csatolásra kerül a cég könyvvizsgálója által készített független könyvvizsgálói jelentés is.

Adózott eredmény: 3.112. eFt

Mérlegfőösszeg: 2.605.337 eFt

A Polgári Törvénykönyvről szóló 2013. évi V. törvény (a továbbiakban: Ptk.) 3:117. § -a szerint: *(1) Ha a társaság legfőbb szerve a vezető tisztségviselő kérésére a beszámoló elfogadásával egyidejűleg az előző üzleti évben kifejtett ügyvezetési tevékenység megfelelőségét megállapító felmentvényt ad, a társaság a vezető tisztségviselő ellen akkor léphet fel az ügyvezetési kötelezettségek megsértésére alapozott kártérítési igénnyel, ha a felmentvény megadásának alapjául szolgáló tények vagy adatok valótlanok vagy hiányosak voltak.*

*(2) Ha a vezető tisztségviselői jogviszony két egymást követő, beszámolóval foglalkozó ülés között megszűnik, a vezető tisztségviselő kérheti, hogy a legfőbb szerv következő ülésén döntsön a felmentvény kiadásáról.”*

A fentieknek megfelelően kérem a T. Képviselő-testületet, hogy a HGYF Zrt. 2024. évi gazdálkodásáról szóló beszámolóját tekintse át, és annak, valamint a Ptk. szerinti felmentvény elfogadása tárgyában hozzon határozatot!

**Határozati javaslat**

*A Harkányi Gyógyfürdő Zrt. 2024. évi gazdálkodásáról szóló beszámolójának elfogadásáról*

1.) Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. 2024. évi gazdálkodásáról szóló beszámolót áttekintette és azt az előterjesztéshez csatolt tartalommal elfogadja.

2.) A Képviselő-testület egyetért a 2024. évi üzleti évben kifejtett vezetési tevékenységgel, ennek megfelelően javasolja a Közgyűlésnek, hogy a 2024. év vonatkozásában a Polgári Törvénykönyvről szóló 2013. évi V. törvény 3:117. §-a szerinti felmentvényt a HGYF Zrt. Igazgatósága (Dr. Muity György igazgatóság elnöke, Herendi Ferenc igazgatóság tagja, Szilágyi Tibor igazgatósági tag) részére megadni szíveskedjen.

3.) A Képviselő-testület felhatalmazza Hosszúné Dávid Éva Margit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Igazgatóság

Határidő:azonnal

Harkány, 2025. 05. 12.

Szilágyi Tibor s.k.

Igazgatósági tag