Tárgy: Tulajdonosi döntés a Harkányi Gyógyfürdő Zrt. Felügyelőbizottsági ügyrendjének jóváhagyása tárgyában

Melléklet: FB ügyrend



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. május 22-i RENDES ÜLÉSÉRE**

**4.) Napirendi pont**

|  |  |
| --- | --- |
| ELŐTERJESZTŐ: | Dr. Muity György  igazgatóság elnöke  Baksai Endre Tamás  felügyelőbizottság elnöke |
| AZ ELŐTERJESZTÉST KÉSZÍTETTE: | Dr. Muity György  igazgatóság elnöke |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2025.05.22-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés  FB ügyrendje |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. május 22. napján tartandó rendes ülésére**

**ELŐTERJESZTÉS CÍME:** **Tulajdonosi döntés a Harkányi Gyógyfürdő Zrt. Felügyelőbizottsági ügyrendjének jóváhagyása tárgyában**

**ELŐTERJESZTŐ: Dr. Muity György, igazgatóság elnöke, Baksai Endre Tamás, felügyelőbizottság elnöke**

**ELŐTERJESZTÉST KÉSZÍTETTE: Dr. Muity György, igazgatóság elnöke**

**Tisztelt Képviselő-testület!**

Harkány Város Önkormányzata 99,94%-os arányban tulajdonosa a Harkányi Gyógyfürdő Zrt-nek (továbbiakban: HGYF Zrt.).

2024.december hó 02. napján megtartott közgyűlésen megválasztásra került a Harkányi Gyógyfürdő Zrt. Felügyelőbizottságának új összetételű tagsága 5 fővel, 2024. december hó 07. napjától kezdődő kinevezéssel. A Felügyelőbizottság első ülésén a Ptk. szabályainak megfelelően megválasztotta saját tagjai közül az elnökét.

Szükségessé vált a Felügyelőbizottság ügyrendjének módosítása a Felügyelőbizottsági tagok számának öt főre történő emelése miatt, ezért elkészült a Társaság Felügyelőbizottság ügyrendjének tervezete, amelyet a társaság Felügyelőbizottsága 2024. december hó 13. napján tartott ülésén elfogadott. Képviselői észrevétel, valamint egyes jogszabályváltozások átvezetése folytán azonban a Felügyelőbizottság által elfogadott, de a Közgyűlés által még nem tárgyalt ügyrend módosítása vált szükségessé. A felügyelőbizottság a mellékletként csatolt ügyrendet a 2025. május hó 19. napján tartandó ülésén fogja tárgyalni, ami ezt követően kerül a Közgyűlés elé előterjesztésre:

A Felügyelőbizottság által elfogadott ügyrendet ugyanis meg kell küldeni a legfőbb szerv részére jóváhagyás céljából, a Polgári Törvénykönyvről szóló 2013. évi V. törvény 3:122. §-a alapján: *„A felügyelőbizottság ügyrendjét maga állapítja meg, és azt a gazdasági társaság legfőbb szerve hagyja jóvá.”*

A fentieknek megfelelően kérem a T. Képviselő-testületet, hogy a HGYF Zrt. Felügyelőbizottságának ügyrendjét tekintse át, és annak jóváhagyása tárgyában hozzon határozatot!

**Határozati javaslat**

*A Harkányi Gyógyfürdő Zrt. Felügyelőbizottság ügyrendjének jóváhagyásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. Felügyelőbizottsága Ügyrendjét áttekintette és az előterjesztéshez csatolt tartalommal jóváhagyja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.

Felelős:Alpolgármester, Felügyelőbizottság

Határidő:azonnal

Harkány, 2025. 05. 07.

Baksai Endre Tamás sk. Dr. Muity György s.k.

FB elnök Igazgatóság elnöke