**A HARKÁNYI ÉRTÉKTÁR BIZOTTSÁG**

**SZERVEZETI ÉS MŰKÖDÉSI SZABÁLYZATA**

Harkány Város Önkormányzatának Képviselő-testülete a magyar nemzeti értékekről és a hungarikumokról szóló 2012. évi XXX. törvény (a továbbiakban: Törvény) 3. § (1)-(3) bekezdése alapján létrehozott Harkányi Értéktár Bizottság (a továbbiakban: Bizottság) szervezeti és működési szabályzatát (a továbbiakban: SZMSZ) az alábbiak szerint állapítja meg.:

**I.**

**ÁLTALÁNOS RENDELKEZÉSEK**

1. A bizottság hivatalos megnevezése: Harkányi Értéktár Bizottság
2. A bizottság székhelye: 7815 Harkány, Petőfi S. u. 2-4.
3. A bizottság létszáma: 3 fő
4. A bizottság tagjainak nevét az SZMSZ 1. sz. függeléke tartalmazza.

**II.**

**A BIZOTTSÁG FELADAT- ÉS HATÁSKÖRE**

A bizottság részletes feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet tartalmazza.

**III.**

**A BIZOTTSÁG MŰKÖDÉSE**

1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet, és az e szabályzatban foglaltak szerint végzi.
2. A bizottság elnökét és tagjait Harkány Város Önkormányzata Képviselő-Ttestülete választja meg, megbízatásuk a Képviselő-Testület megbízatásáig szól.
3. A bizottság üléseit szükség szerint, de legalább évente kétszer tartja.
4. A bizottság félévente, legkésőbb a félévet követő hónap utolsó napjáig beszámol tevékenységéről Harkány Város Önkormányzata Képviselő-Testületének.
5. A bizottság ülését az elnök hívja össze. A bizottság ülésére az írásbeli meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a bizottság telefonon is összehívható.
6. A bizottság ülésének időpontjáról, napirendjéről a bizottság elnöke a település lakosságát Harkány Város hirdetőtábláján kifüggesztett hirdetményen keresztül, vagy a város honlapján közzétéve tájékoztathatja.
7. A napirendi témák előterjesztésének általános formája az írásbeli előterjesztés, de kivételes esetben a napirend szóban is előterjeszthető.
8. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

**IV.**

**A BIZOTTSÁG ÜLÉSEI**

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a bizottság elnöke állapítja meg.
2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottságnak egyszerű többséggel kell elfogadni.
3. A bizottság elnöke napirendi pontonként megnyitja, vezeti, összefoglalja és lezárja a vitát.
4. A bizottság elnöke napirendi pontonként szavazásra bocsátja a határozati javaslatokat.
5. A tanácskozás rendjének fenntartása érdekében a bizottság elnöke figyelmeztetheti azt a hozzászólót, aki eltér a tárgyalt témától. Eredménytelen figyelmeztetés esetén megvonja tőle a szót, valamint rendre utasíthatja a bizottsági ülésnek azt a résztvevőjét, aki a bizottsághoz méltatlan, a testület munkáját zavaró magatartást tanúsít.

**V.**

**A BIZOTTSÁG DÖNTÉSHOZATALA**

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.
2. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
3. A bizottság a határozatait nyílt szavazással, egyszerű többséggel hozza. Azonos szavazat esetén az elnök szavazata dönt.
4. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a HÉBH (Harkányi Értéktár Bizottság Határozat) betűjelzést.
5. Az értéktárba helyi érték felvételét a tagok közvetlenül, külsős személyek és szervezetek a bizottságnál kezdeményezhetik a jogszabályi előírások szerinti módon.
6. A Bizottság nyilvántartást vezet a beérkezett, de értéktárba felvételre nem kerülő javaslatokról.

**VI.**

**A BIZOTTSÁG JEGYZŐKÖNYVE**

1. A bizottsági ülésről jegyzőkönyvet kell készíteni, amelynek tartalmaznia kell:
2. az ülés időpontját és helyét,
3. a jelenlévők nevét,
4. a tárgyalt napirendi pontokat,
5. a tanácskozás lényegét,
6. a hozott határozatokat, melyekben rögzíteni kell a bizottság javaslatait, állásfoglalását, véleményét,
7. a szavazás számszerű eredményét és
8. a bizottság elnökének és a jegyzőkönyv vezetőjének aláírását.
9. A jegyzőkönyv mellékletét képezi:
10. a tárgyalt írásbeli előterjesztés,
11. az írásban benyújtott kiegészítés,
12. a jelenléti ív.
13. A bizottság működésének szervezési, adminisztrációs feltételeit a Harkányi Polgármesteri Hivatal biztosítja.

**VII.**

**A BIZOTTSÁGI TAGOK JOGAI ÉS KÖTELEZETTSÉGEI**

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.
2. A bizottság tagjai tiszteletdíjban nem részesülnek, de a feladatuk ellátásával összefüggő költségek megtérítésére jogosultak.

**VIII.**

**ZÁRÓ RENDELKEZÉSEK**

1. Ez a szabályzat 2025. május 23. napján lép hatályba.
2. Jelen szabályzatot Harkány Város Önkormányzatának Képviselő-Testülete ……/2015. (V.22.) számú határozatával fogadta el.

Harkány, 2025. május 22.

Baksai Endre Tamás

polgármester

**1. sz. Függelék**

**A HARKÁNYI ÉRTÉKTÁR BIZOTTSÁG**

**TAGJAINAK NÉVSORA:**

* ………………………………. elnök
* ………………………………. tag
* ………………………………. tag